Her er det første kig på Samsung Galaxy Z Fold 3 og Z Flip 3

En række billeder af Samsung Galaxy Z Fold 3 og Galaxy Z Flip 3 er dukket op på nettet.

Vi ser ud til at nærme os lanceringen af to spændende og anderledes telefoner fra Samsung, men allerede nu, får vi måske en idé om hvordan de ser ud. En række billeder fra Giznext fremviser nemlig Galaxy Z Flip 3 i flere farver, fra mere eller mindre alle vinkler. Ligeledes er der også dukket et par billeder frem af Galaxy Z Fold 3, men de viser dog ikke alle sider af telefonen.

Galaxy Z Flip 3 vil angiveligt blive lanceret i følgende farver: Beige, sort, mørkeblå, mørkegrøn, grå, lys violet, lyserød og hvid. Den lille skærm på bagsiden ser også ud til at vokse, fra 1,2 tommer til 1,9 tommer, men den interne skærm forbliver dog på 6,7 tommer i et 25:9-format.

Samsung Galaxy Z Fold 3 rygtes desuden at blive billigere end forgængeren. Læs mere om dette her: Rygte: Samsung Galaxy Z Fold 3 bliver billigere end forgængeren. Der er dog ingen rygter om, at Z Flip 3 skulle være billigere, men mon ikke det også bliver tilfældet.

Samsung Galaxy Z Fold 3 og Z Flip 3 forventes at blive lanceret engang i august måned.

Rygterne er ikke blevet kommenteret af Samsung, så de skal selvfølgelig tages med et gran salt.

Sådan ser Samsung Galaxy Z Fold 3 formodentligt ud

Læs også: Xbox Cloud Gaming er nu tilgængelig på iOS og Windows

Her er det første kig på Samsung Galaxy Z Fold 3 og Z Flip 3