Rygte: Samsung Galaxy Z Fold 3 bliver billigere end forgængeren

Ifølge et nyt rygte, bliver Samsungs næste foldbare telefon – Galaxy Z Fold 3, billigere end forgængeren.

Vi ser ud til at nærme os lanceringen af Galaxy Z Fold 3, som ifølge flere kilder, bliver noget billigere end Galaxy Z Fold 2. Rygtet stammer fra SamMobile.

Det rygtes nemlig at telefonen bliver omtrent 20% billigere end forgængeren, der blev lanceret til den ret voldsomme pris på 15.799 kroner. Vi kan altså forvente, at Z Fold 3 bliver cirka 3.000 kroner billigere, såfremt rygterne taler sandt. På trods af den lavere pris, vil telefonen stadig have flagskibs-specifikationer og 256GB lagerplads som standard.

Rygterne om en lavere pris er et tegn på, at Samsung er godt på vej ud af den eksperimentelle fase. Den originale Galaxy Z Fold, var på mange måder et halvbagt produkt, men dette rettede 2’eren op på. Med Z Fold 3 burde vi kunne forvente et finpudset produkt, som bygger videre på Z Fold 2.

Samsung Galaxy Z Fold 3 forventes at blive lanceret i starten af august måned, men Samsung har dog endnu ikke bekræftet dette.

Læs mere om Galaxy Z Fold 3 her: Samsung Galaxy Z Fold 3 er udstyret med kamera under skærmen.

Læs også: OnePlus integreres yderligere med Oppo

Rygte: Samsung Galaxy Z Fold 3 bliver billigere end forgængeren